ולנטינה שבצ'נקו

ולנטינה שבצ'נקו (בספרדית: Valentina Shevchenko; נולדה ב-7 במרץ 1988) ידועה גם בכינוי "Bullet" (בעברית: קליע) היא אמנית לחימה קירגיזית-פרואנית, אלופת העולם של ה-UFC במשקל זבוב . שבצ'נקו מחזיקה ב-17 תוארי אליפות עולם באגרוף תאילנדי, בקיקבוקס וב-MMA.

ביוגרפיה
שבצ'נקו נולדה בבישקק בירת קירגיזסטן. היא החלה להתאמן באמנויות לחימה בגיל חמש עם המאמן פבל פדוטוב (Pavel Fedotov), איתו המשיכה להתאמן לאורך כל הקריירה שלה. לדבריה, אמנויות הלחימה הן מסורת משפחתית. אמה, אלנה, היא נשיאת הפדרציה לאגרוף תאילנדי בקירגיזסטן ואמנית לחימה המחזיקה בחגורה שחורה, דאן 3 , בטקוואנדו. ולנטינה ואחותה הגדולה, אנטונינה, הלכו בדרכה של אימן. אנטונינה הייתה שלוש פעמים אלופת העולם באגרוף תאילנדי של ה-IFMA  וכן אלופת העולם בקיקבוקס של ליגת K-1.

בילדותה, למדה שבצ'נקו ריקודי בטן, ריקודי עם רוסיים, קירגיזסטנים וצועניים, והיא אוהבת במיוחד לרקוד את ריקוד ה-lizginka (ריקוד מלחמה  מדרום רוסיה אותו רוקדים, לפי המסורת, לוחמים לפני יציאתם לקרב). שבצ'נקו למדה קולנוע באוניברסיטה בקזחסטן, ומתכננת לאחר פרישתה לעסוק בבימוי סרטים העוסקים בעולם אמנויות הלחימה. בנוסף, שבצ'נקו מתחרה גם בתחרויות ירי במסגרת IPSC  ו-IDPA .

קריירה
שבצ'נקו למדה תחילה טקוואנדו ולאחר מכן החלה להתאמן גם באגרוף תאילנדי, בקיקבוקס, בסומו, בהיאבקות, בג'ודו ובולה טודו . בתחילת דרכה, התגוררה עם משפחתה בסוצ'י שברוסייה והתאמנה רבות בתאילנד. היא התחרתה באגרוף תאילנדי ביון, בהולנד, בקוריאה, בתאילנד בסין בצרפת ובאיטליה. בגיל 12 התמודדה בקזחסטן כלוחמת קיקבוקס מול לוחמת בת 22 וניצחה אותה בנוק-אאוט. לאחר קרב זה, המאמן שלה החליט לכנות אותה 'קליע' על שום הזריזות והדיוק שלה. בשנת 2003, החלה את קריירת ה-MMA המקצוענית שלה עם ניצחון ראשון בקירגיסטן. באותה השנה, זכתה בתואר העולמי ב-MMA של ה-WKF  (World Kickboxing Federation) בסיאול, שבקוריאה הדרומית. ניסיון שוד שחוותה ברוסיה דחף אותה לעבור לגור במדינה אחרת. בשנת 2007, נסעה לפרו עם אחותה ועם המאמן שלה על מנת להשתתף בסמינרים ולהתחרות בטורנירים. שבצ'נקו התרשמה עמוקות ממדינה זו ובשנת 2008 החליטה להתגורר בה וקיבלה בה אזרחות. שבצ'נקו נוהגת לעלות לזירה עם שני דגלי לאום: האחד של קירגיסטן והשני של פרו. במהלך הקריירה שלה זכתה בתארים 'מאסטר של הספורט'  באגרוף ו'מאסטר של הספורט' בג'ודו, וכן זכתה ב-17 תוארי אליפות עולם.

ב-19 בדצמבר 2015, שבצ'נקו נלחמה לראשונה במסגרת ה-UFC. היא מתאמנת ביוסטון שבארצות הברית, בפרו ובתאילנד.

מאזן התוצאות שלה באגרוף תאילנדי ובקיקבוקס עומד על 60 ניצחונות והפסד אחד, וב-MMA עומד על 21 ניצחונות ו-3 הפסדים.

בשנת 2021 ביצעה הופעת משחק בסרטה של האלי ברי "צלקות", בתור לוסיה "ליידי קילר"; מתאגרפת ארגנטינאית ויריבה בזירה של ג'קי (ברי). 

תוארי אליפות
אגרוף תאילנדי
 אלופת העולם באגרוף תאילנדי של ה-IFMA . קזחסטן, 2003. 57 ק"ג.
 אלופת העולם באגרוף תאילנדי של ה-IFMA. תאילנד, 2006. 57 ק"ג.
 אלופת העולם באגרוף תאילנדי של ה-WMF  (World Muaythai Federation). תאילנד, 2006. 57 ק"ג.
 אלופת העולם באגרוף תאילנדי של ה-IFMA. תאילנד, 2007. 57 ק"ג.
 אלופת העולם באגרוף תאילנדי של ה-IFMA. דרום קוריאה, 2008. 57 ק"ג (גביע 'הלוחמת הטובה ביותר בעולם').
 אלופת העולם באגרוף תאילנדי של ה-IFMA. תאילנד, 2009. 60 ק"ג.
 אלופת העולם באגרוף תאילנדי של ה-IFMA. תאילנד, 2010. 63 ק"ג.
 אלופת העולם באגרוף תאילנדי של ה-IFMA. רוסיה, 2012. 60 ק"ג.
 אלופת העולם באגרוף תאילנדי של ה-WMC (World Muaythai Council). צרפת, 2012. 63 ק"ג.
 אלופת העולם באגרוף תאילנדי של ה-WKL (World Kickboxing League). ארגנטינה, 2013. 60 ק"ג.
 אלופת העולם באגרוף תאילנדי של ה-IFMA. מלזיה, 2014. 60 ק"ג.
 אלופת העולם באגרוף תאילנדי של ה-IFMA. תאילנד, 2015. 60 ק"ג (ניצחה בגמר את הלוחמת הישראלית נילי בלאק).

קיקבוקס
אלופת העולם בקיקבוקס של WAKO . איטליה, 2004. 56 ק"ג.
אלופת העולם של ליגת K-1. פרו, 2013. 60 ק"ג.
אלופת העולם של ליגת K-1. מקסיקו, 2013. 60 ק"ג.

MMA
אלופת העולם ב-MMA של ה-UFC. 2018.
אלופת העולם ב-MMA של ה-KF-1. דרום קוריאה, 2003. 55 ק"ג.
אלופת העולם ב-MMA של ה-KF-1. דרום קוריאה, 2005. 57 ק"ג.

הישגים
 'מאסטר של הספורט'  באגרוף.
 'מאסטר של הספורט' בג'ודו.
 המנצחת בתחרויות ה-World Combat Games  של ה-GAISF. סין, 2010. 60 ק"ג.
 המנצחת בתחרויות ה-World Combat Games של ה-GAISF. רוסיה, 2013. 60 ק"ג.
 ספורטאית החודש של IWGA . מאי 2014.
 זוכת 'הופעת הערב'  באירוע 'UFC בפוקס 23' . ארצות הברית, 2017.

תוצאת קרבות MMA ב-UFC
תאריךיריבהסיבובזמןשיטהאירוערקורדתוצאה21 בנובמבר 2020ג'ניפר מאיה 55:00החלטת שופטים (פה אחד)UFC 255 10-2-08 בפברואר 2020קתלין צ'וקגיאן 31:03נוקאאוט טכני (אגרופים ומרפקיות)UFC 247 9-2-010 באוגוסט 2019ליז קרמוש 55:00החלטת שופטים (פה אחד)UFC Fight Night: Shevchenko vs. Carmouche 2 8-2-08 ביוני 2019ג'סיקה איי 20:26נוקאאוט (בעיטת ראש)UFC 238 7-2-08 בדצמבר 2018יואנה ינדז'ייצ'יק55:00החלטת שופטים (פה אחד)UFC 231 6-2-03 בפברואר 2018פריסיליה קצ'ואיירה24:25כניעה (חניקה אחורית)UFC Fight Night: Machida vs. Anders 5-2-09 בספטמבר 2017אמנדה נונס55:00החלטת שופטים (רוב קולות)UFC 215 4-2-027 בינואר 2017ג'וליאנה פנייה 24:29כניעה (נעילת בריח)UFC בפוקס 23 4-1-023 ביולי 2016הולי הולם55:00החלטת שופטים (פה אחד)UFC בפוקס 20 3-1-05 במרץ 2016אמנדה נונס35:00החלטת שופטים (פה אחד)UFC 196 2-1-019 בדצמבר 2015שרה קאופמן 35:00החלטת שופטים (רוב קולות)UFC בפוקס 17 1-0-0

קישורים חיצוניים



 VALENTINA SHEVCHENKO TALKS CROSS SPORT SUCCESS; SIGNING TO LEGACY MMA, Wombat Sports, FEBRUARY 10, 2015
 Valentina Shevchenko - WBAN
 Legacy Fighting Championship 39 – Valentina Shevchenko, Feb 23, 2015
 Valentina “Bullet” Shevchenko the Pride of Muaythai, World Muaythai Council
 Legacy FC adds pro kickboxing to its resume for January debut on AXS TV, MMAjunkie Staff, September 16, 2014
 ATHLETE OF THE MONTH MAY 2014  - IWGA The World Games

קטגוריה:ילידות 1988
קטגוריה:אמניות לחימה
קטגוריה:אלופות עולם באגרוף תאילנדי
קטגוריה:ספורטאיות פרואניות
קטגוריה:ספורטאיות קירגיזיות
קטגוריה:אלופות אליפות הלחימה האולטימטיבית
קטגוריה:קירגיזים שנולדו במאה ה-20